b'\n_START_ARTICLE_\nRahu\n_START_PARAGRAPH_\nRahu je sanskrtski izraz, ki pomeni prijemalec._NEWLINE_V hinduizmu je Rahu planetni bog in demonska poosebitev nara\xc5\xa1\xc4\x8dajo\xc4\x8dega meseca. Rahu je o\xc4\x8de 32. kmetov. V podobi zmajeve glave se vozi v nebesnem vozu, katerega vle\xc4\x8de osem \xc4\x8drnih konj, da bi po\xc5\xberl sonce in mesec in tako povzro\xc4\x8dil son\xc4\x8dev oziroma lunin mrk. Rahu je upodobljen bodisi brez glave na sovi ali kot velika glava brez telesa. Njegova simbolna znamenja (atributi) so me\xc4\x8d, \xc5\xa1\xc4\x8dit in trizob._NEWLINE_Pri budistih v Tibetu pa je Rahu planetni bog in gospodar devtih planetov; eden od Krodhadevat. Upodobljen je z devetimi glavami, svojo lastno pa nosi na trebuhu. Spodnji del telesa pa je upodobljen v obliki zanke. Njegova simbolna znamenja so prapor, pu\xc5\xa1\xc4\x8dica in lok.'